ຮອງຜູ້ວ່າການທະນາຄານແຫ່ງລັດຕ້ອນຮັບສະມາຊິກສະພາຜູ້ວ່າການກົມສະສົມສະຫະລັດອາເມລິກາ
ຮອງຜູ້ວ່າການທະນາຄານແຫ່ງລັດຕ້ອນຮັບສະມາຊິກສະພາຜູ້ວ່າ
ການກົມສະສົມສະຫະລັດອາເມລິກາ
(ພາບ: dangcongsan.vn)
ວັນທີ 31/3, ຢູ່ຮ່າໂນ້ຍ, ທ່ານນາງ ຫງວຽນທິຮົ່ງ, ຮອງຜູ້ວ່າການທະນາຄານແຫ່ງລັດ ຫວຽດນາມ ໄດ້ເຮັດວຽກກັບຄະນະການນຳກົມສະສົມສະຫະລັດ ອາເມລິກາ (FED) ໂດຍທ່ານ Jerome Powell, ສະມາຊິກສະພາຜູ້ວ່າການກົມສະສົມສະຫະລັດ ອາເມລິກາ ເປັນຫົວໜ້າຄະນະ. ທີ່ການຕ້ອນຮັບ, ທ່ານນາງ ຫງວຽນທິຮົ່ງ ໄດ້ແຈ້ງໃຫ້ຝ່າຍ ອາເມລິກາ ໄດ້ຮັບຊາບບັນດາໝາກຜົນຂອງການພັດທະນາເສດຖະກິດ, ການຮັບປະກັນເສດຖະກິດມະຫາພາກ, ການປະຕິຮູບພື້ນຖານເສດຖະກິດ, ການສ້າງໂຄງປະກອບທະນາຄານຄືນໃໝ່ ແລະ ການແກ້ໄຂໜີ້ເສຍໄລຍະ 2011 – 2015, ກໍຄືກຳນົດທິດການບໍລິຫານເສດຖະກິດ, ປະຕິບັດນະໂຍບາຍເງິນຕາ ແລະ ສືບຕໍ່ສ້າງໂຄງປະກອບທະນາຄານຄືນໃໝ່ໃນໄລຍະຈະມາເຖິງ.
ທ່ານ Jerome Powell ຕີລາຄາສູງໝາກຜົນກ່ຽວກັບຄວາມໝັ້ນທ່ຽງ ແລະ ການພັດທະນາເສດຖະກິດ, ກໍຄືການບໍລິຫານນະໂຍບາຍເງິນຕາ ຊຶ່ງ ຫວຽດນາມ ບັນລຸໄດ້ໃນຊຸມປີຜ່ານມາ, ພ້ອມທັງເນັ້ນໜັກເຖິງຄວາມເອົາໃຈໃສ່ຂອງ FED ສຳລັບບັນດາການຜັນແປດ້ານເສດຖະກິດ, ການເງິນຂອງ ຫວຽດນາມ, ປາດຖະໜາຢາກມີຫຼາຍກາລະໂອກາດແບ່ງປັນບົດຮຽນກ່ຽວກັບການບໍລິຫານມະຫາພາກລະຫວ່າງ 2 ຝ່າຍ. ທ່ານ Jerome Powell, ກໍຖືວ່າ: ຫວຽດນາມ ໄດ້ບັນລຸຜົນສຳເລັດໃນການນຳໃຊ້ມາດຕະການແກ້ໄຂໜີ້ເສຍ ໂດຍອີງໃສ່ບັນດາມາດຕະການຢ່າງຂ້ຽວຂາດຂອງລັດຖະບານ ຫວຽດນາມ ແລະ ທະນາຄານແຫ່ງລັດ.
(ແຫຼ່ງຄັດຈາກ VOV)